Конференцията гласува и две резолюции. В първата се казва, че автономията е „единствено справедливо и радикално решение на македонския въпрос“. А във втората се апелира към българското правителство да „вземе всички възможни мерки“ за прекратяване на опустошителната дейност на подпомаганите от турската власт гръцки и сръбски чети спрямо българското население в Македония и Одринско.